CELEX: 62006CA0244
Language: et
Date: 2008-02-14 00:00:00
Title: Kohtuasi C-244/06: Euroopa Kohtu (kolmas koda) 14. veebruari 2008 . aasta otsus (Landgericht Koblenz'i (Saksamaa) eelotsusetaotlus) — Dynamic Medien Vertriebs GmbH versus Avides Media AG (Kaupade vaba liikumine — EÜ artikkel 28 — Samaväärse toimega meetmed — Direktiiv 2000/31/EÜ — Siseriiklik õigusnorm, mis keelab selliste videosalvestiste müügi sidevahendi abil, mida pädev ametiasutus ei ole alaealiste kaitse eesmärgil kontrollinud ja klassifitseerinud ning mis ei kanna nimetatud ametiasutuse väljastatud selliste videosalvestiste vaatamise vanusepiiri märgistust — Teisest liikmesriigist imporditud videosalvestised, mis on selle riigi pädeva ametiasutuse poolt kontrollitud ja klassifitseeritud ning kannavad vanusepiiri märgistust — Õigustatus — Lapse kaitse — Proportsionaalsuse põhimõte)

29.3.2008   
            
            
               ET
            
            
               Euroopa Liidu Teataja
            
            
               C 79/4
            
         Euroopa Kohtu (kolmas koda) 14. veebruari 2008. aasta otsus (Landgericht Koblenz'i (Saksamaa) eelotsusetaotlus) — Dynamic Medien Vertriebs GmbH versus Avides Media AG
   (Kohtuasi C-244/06) (1)
   
   (Kaupade vaba liikumine - EÜ artikkel 28 - Samaväärse toimega meetmed - Direktiiv 2000/31/EÜ - Siseriiklik õigusnorm, mis keelab selliste videosalvestiste müügi sidevahendi abil, mida pädev ametiasutus ei ole alaealiste kaitse eesmärgil kontrollinud ja klassifitseerinud ning mis ei kanna nimetatud ametiasutuse väljastatud selliste videosalvestiste vaatamise vanusepiiri märgistust - Teisest liikmesriigist imporditud videosalvestised, mis on selle riigi pädeva ametiasutuse poolt kontrollitud ja klassifitseeritud ning kannavad vanusepiiri märgistust - Õigustatus - Lapse kaitse - Proportsionaalsuse põhimõte)
   (2008/C 79/05)
   Kohtumenetluse keel: saksa
   Eelotsusetaotluse esitanud kohus
   Landgericht Koblenz
   Põhikohtuasja pooled
   
      Hageja: Dynamic Medien Vertriebs GmbH
   
      Kostja: Avides Media AG
   Kohtuasja ese
   Eelotsusetaotlus — Landgericht Koblenz — EÜ asutamislepingu artiklite 28 ja 30 ning Euroopa Parlamendi ja nõukogu 8. juuni 2000. aasta direktiivi 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (EÜT L 178, lk 1; ELT eriväljaanne 13/25, lk 399), sätete tõlgendamine — Alaealiste kaitseks vastu võetud siseriiklik õigusnorm, millega keelatakse selliste kujutissalvestiste postimüük, mis on liikmesriigi pädeva ametiasutuse poolt tunnistatud alaealistele vabalt kättesaadavaks — Teisest liikmesriigist imporditud kujutissalvestised, mis on selle liikmesriigi pädeva ametiasutuse poolt tunnistatud vabalt kättesaadavaks teatud vanuserühmale — Proportsionaalsuse põhimõte
   Resolutiivosa
   EÜ artikliga 28 ei ole vastuolus põhikohtuasjas kõne all oleva siseriikliku õigusnormiga sarnane siseriiklik õigusnorm, mis keelab selliste videosalvestiste müügi ja üleandmise sidevahendi abil, mida kõrgem piirkondlik ametiasutus või vabatahtlikku järelevalvet teostav riiklik organisatsioon ei ole alaealiste kaitse eesmärgil kontrollinud ja klassifitseerinud ning mis ei kanna nimetatud asutuse väljastatud selliste videosalvestiste vaatamise vanusepiiri märgistust, välja arvatud juhul, kui ilmneb, et nende õigusnormidega kehtestatud kontrolli- ja klassifitseerimismenetlus ning videosalvestiste märgistamine ei ole lihtsalt ligipääsetav, seda ei saa läbi viia mõistliku aja jooksul või siis ei ole võimalik keelduvat otsust kohtulikult vaidlustada.
   
      (1)  ELT C 178, 29.7.2006.